Bretagne/Korpus-divyezhek-brezhoneg-galleg huggingface dataset:
Les images d’actualité – Pathé, Gaumont – et films amateurs, tournés à bord des voiliers et des chalutiers ont largement contribué à renforcer une image réductrice de la pêche à la morue ne laissant voir que la pêche errante sur les bancs, les doris.
Ar c’heleier filmet –  Pathé, Gaumont – hag ar filmoù gant amatourien, graet e bourzh ar bigi-dre-lien hag ar chaluterioù, o deus sikouret kalz plantañ e pennoù an dud ur skeudenn eeunaet eus ar morueta pa ne ziskouezent nemet an doare pesketa baleant war ar bankeier, an dorisoù.
Certains ports sont aussi surreprésentés, comme Saint-Malo, mais aussi Paimpol et Fécamp.
Diskouezet e veze porzhioù zo ivez kalz muioc’h eget re all, evel Sant-Maloù, Pempoull ha Fécamp.
Entre 1934 et 1937, le Père Yvon s’empare du cinéma pour dénoncer le dur quotidien des Terre-Neuvas, s’attirant les inimitiés des armateurs.  
Etre 1934 ha 1937 e voe implijet ar sinema gant an Tad Yvon evit diskuliañ pegen kalet e oa buhez Paotred an Douar-Nevez, ar pezh a lakaas ar baramantourien da gaout droug outañ.
Tournées avec une caméra 16mm, ces images, saisies sur le vif, composent son œuvre Marins pêcheurs, véritable manifeste dénonçant les conditions de travail de ces bagnards de la mer. 
Gant ar skeudennoù-se, troet war ar prim gant ur c’hamera 16mm, e savas ar film Marins pêcheurs, a zo ur gwir vanifesto evit diskuliañ ar mod ma veze labouret gant ar c’haleourien-se.
Anita Conti, avec Racleurs d'océans, film en couleur de 1952, livre un journal de bord d'une campagne, mêlant approche scientifique et historique, artistique et ethnographique.
Gant Racleurs d'océans, ur film e liv deuet er-maez e 1952, e kinnigas Anita Conti levr-bourzh ur c’houlzad pesketa a gaver ennañ savboentoù ar skiant hag an istor, an arz hag an dudouriezh mesk-ha-mesk.
Pêcheur d'Islande et le cinéma : le mythe adapté.
Pêcheur d'Islande hag ar sinema : ur film diwar al levr.
Henri Pouctal, Victor Fleming, Pierre Guerlais , Jacques de Baroncelli et Pierre Schoendoerffer : cinq grands réalisateurs  s'emparent du mythe des Terre-Neuvas, avec l'adaptation du livre de Pierre Loti, Pêcheur d’Islande. 
Henri Pouctal, Victor Fleming, Jacques de Baroncelli, Pierre Guerlais ha Pierre Schoendoerffer : pemp sevener meur hag o deus kroget e-barzh gwengel Paotred an Douar-Nevez p’o deus savet pep a film diwar levr Pierre Loti, Pêcheur d’Islande.
La version romantique de 1924, signée par Jacques de Baroncelli, reste la référence, entre réalisme et impressionnisme. 
Sellet e vez an hini romantel filmet e 1924 gant Jacques de Baroncelli, etre realouriezh ha trivliadelouriezh, evel ur skouer.
Mêlant images tournées en studio et en décor naturel, remployant des images d’opérateurs Pathé, il distille une part de réel dans cette fiction et ses personnages idéalisés.
Gant ar meskaj skeudennoù filmet er studio ha re all en un endro gwir, en o mesk skeudennoù kemeret digant keleier Pathé, e tegas un tamm gwirionez en un istor faltazi e dudennoù kaeraet.
À la fin du 20e siècle, le sujet est toujours porteur et populaire : la pêche passe au petit écran avec le téléfilm "Entre terre et mer" en 1997.
E fin an 20vet kantved e oa ur sujed hag a rae berzh bepred e-touez an dud : adkavet e voe ar pesketaerezh er skinwel gant ar film Entre terre et mer e 1997.
La grande pêche exposée.
Ar vicher vras, un danvez diskouezadegoù.
Le processus de muséification des Terre-Neuvas commence avant même la disparition des voiliers de grande pêche. 
Krog e voe Paotred an Douar-Nevez d’antreal er mirdioù ha pa oa ar gouelieroù morueta o vont en-dro c’hoazh.
Lors de l’Exposition universelle de 1900, le trois-mâts goélette Deux-Empereurs, construit à Fécamp en 1863, est amarré sur les quais de la Seine et transformé en "bateau-musée", avec projections cinématographiques.
Evit an Diskouezadeg hollvedel e 1900 e oa amaret ar oueletenn teirgwern Deux-Empereurs, bet savet e Fécamp e 1863, ouzh kaeoù ar Saena, evit mont d’ober ur "vag-mirdi" lec’h ma voe diskouezet filmoù.
Le Pavillon des colonies présente un tableau de grand format, Le travail des graves à Saint-Pierre, du peintre de la marine Gaston Roullet. 
E Pavilhon an trevadennoù e oa bet diskouezet un daolenn vras, Le travail des graves à Saint-Pierre, gant al livour a vor Gaston Roullet.
C’est la toile de fond d’un diorama en trois dimensions destiné à exalter le génie colonial français au temps de l’apogée de l’archipel.  
Mont a rae d’ober lien goueled un diorama teirmentek hag a oa graet evit reiñ ton da ijin an drevadennourien c’hall d’ar mare ma oa an enezeg e barr he brud.
Elle est aujourd’hui exposée à "L’Arche", lieu de mémoire de Saint-Pierre-et-Miquelon. 
Hiziv an deiz e c’haller gwelet an daolenn-se e L’Arche, lec’h-koun Sant-Pêr-ha-Mikelon.
La goélette Santa-Maria, venue de Paimpol puis de Saint-Malo, représente à nouveau l’armement traditionnel lors de l’Exposition universelle de 1937 sous la dénomination de musée de la Grande-Pêche et Islande. 
Da-geñver Diskouezadeg hollvedel e 1937 eo ar oueletenn Santa-Maria, deuet eus Pempoull ha goude-se eus Sant-Maloù, a ziskoueze ar paramanterezh hengounel dindan an anv Mirdi ar vicher vras Island hag an Douar-Nevez.
Il est remplacé à Saint-Malo par le terre-neuvier France exploité avant la Seconde Guerre mondiale sous l’appellation de musée du Terre-Neuvas. 
E Sant-Maloù e voe kemeret he flas, gant an anv mirdi Paotred an Douar-Nevez, gant al lestr morueta France a oa bet implijet a-raok an Eil Brezel-bed.
Plus récemment, le chalutier Victor Pleven sera transformé en aquarium et lieu de mémoire de la pêche hauturière en rade de Lorient. 
En ur mare tostoc’h ouzhimp e voe lakaet ar chaluter Victor Pleven da vont da akwariom ha da lec’h-koun e Morlenn an Oriant.
En 2008, du fait d’un déficit important, l’exploitation s’arrête, ne permettant pas de sauver l’un des derniers navires témoins de cette activité.
E 2008 e voe paouezet gant an obererezh-se abalamour ma veze kollet arc’hant, e-se ne voe ket gallet saveteiñ unan eus al listri diwezhañ a chome c’hoazh eus mare ar vicher vras.
Toutefois, ces initiatives d’origine privée, précoces et audacieuses, ne seront pas durables dans un pays où la culture maritime reste moins développée que dans le nord de l’Europe.
En ur vro lec’h n’eus ket kement a lañs gant ar sevenadur en-dro d’ar mor hag er broioù eus Norzh Europa, ne badas ket pell ar seurt mirdioù-se lusket abred gant aozadurioù prevez her ganto.
La vie ici, le rôle des femmes.
Ar vuhez amañ, perzh ar maouezed.
La pêche morutière a véhiculé l’image de marins robustes et courageux, parfois de héros. 
Pa gomzer eus morueta e soñjer e-barzh skeudenn ar vartoloded nerzhus ha kalonek, a vez sellet evel harozed a-wechoù.
À terre aussi, la vie continue et le rôle des femmes est déterminant lors des longues périodes d'absence.
War an douar ivez e talc’he an dud gant o buhez ha pouezus-kenañ e oa perzh ar maouezed e-pad mareoù hir, pa ne veze ket ar baotred aze.
Les épouses reçoivent procuration durant la campagne.
Roet e veze galloudegadurioù d’ar maouezed e-pad ar c’houlzadoù pesketa.
Elles gèrent seules l'argent du ménage. 
Merañ a raent arc’hant an tiegezh o-unan.
La femme du Terre-Neuvas jouit ainsi d’une certaine liberté, ce qui la distingue des femmes de paysans ou d’ouvriers. 
E-giz-se e c’halle gwragez Paotred an Douar-Nevez kaout un tamm frankiz en o buhez, ar pezh a lakae anezho da vezañ disheñvel diouzh gwragez ar beizanted pe re ar vicherourien.
Cependant, elle demeure sous la « surveillance sociale » du réseau familial immédiat : les sorties récréatives ne sont guère admises et il lui faut prouver son amour pour l’absent par un engagement complet dans son labeur. 
Daoust da se e choment dindan « evezh sokial » ar gerent tost : ne oant ket nemeur evit mont d’en em ziduañ ha rankout a raent en em reiñ d’o labour da vat evit diskouez pegement a joa o doa ouzh o gwaz na oa ket aze.
La femme d’un Terre-Neuvas se doit d’être vertueuse !
Ret e oa d’ar re a oa dimezet gant Paotred an Douar-Nevez bezañ merc’hed vertuzus !
Des femmes au travail.
Merc’hed hag a laboure.
En plus de la charge du foyer, les épouses travaillent pour assurer un complément de revenu. 
En tu all d’o c’harg war-dro an ti e laboure ar gwragez evit degas arc’hant ouzhpenn d’an tiegezh.
Pratiquant la pêche à pied et le travail des huîtres dans la baie du Mont-Saint-Michel, elles participent aux travaux des champs dans les pays des actuelles Côtes-d’Armor et ailleurs. 
E bae Menez-Mikael-ar-Mor ez aent da loc’heta ha da labourat war-dro an istr, ar re a oa o chom er maezioù a zo bremañ en Aodoù-an-Arvor, pe e lec’h all, a gemere perzh el labourioù er parkeier.
Dans les bourgs ou les villes, elles sont lavandières, repasseuses.
Er bourc’hioù pe er c’hêrioù brasoc’h e oant kannerezed, fererezed.
Aux 19e et 20e siècles, elles sont employées dans les ports au déchargement et au séchage de la morue, puis intègrent les conserveries. 
E-kerzh an 19vet hag an 20vet kantved e voent kemeret er porzhioù evit diskargañ ha sec’hañ ar morued, goude-se e kavjont labour er friturioù.
Outre l’entretien de la maison et d’un jardin potager, les femmes ont la responsabilité de l'éducation des enfants. 
Ouzhpenn kempenn an ti hag al liorzh e oa karget ar maouezed da zesevel ar vugale.
Charge à elles d’entretenir la mémoire du père afin que la famille reste unie malgré la distance.
Dezho e oa da lakaat delc’her soñjal en tadoù abalamour d’ar familhoù da chom unanet daoust ma oa pell an dud an eil re diouzh ar re all.
Sur les bancs, chaque homme étant payé à la queue de morue, les pêcheurs ont tout intérêt à fournir tout leur temps et toutes leurs forces quand la morue donne.
War ar bankoù e veze paeet an dud diouzh niver al lostoù moru bet tapet, gant se e oa emsav da bep hini en em reiñ diouzh e wellañ, koulz a-fet amzer hag a-fet nerzh, pa vezent en ul lec’h ma oa stank ar pesked.
La durée de travail varie de seize à dix-huit heures mais peut aller jusqu’à vingt-quatre heures. 
Etre seizh ha triwec’h eurvezh e pade an devezhioù labour, met gallout a raent mont betek peder eurvezh warn-ugent.
Le temps de sommeil est réduit à cinq heures. 
Ne chome nemet pemp eur evit kousket.
Pas de répit pour les Terre-Neuvas.
Pennad diskuizh ebet evit paotred an Douar-Nevez.
En mer, à bord des voiliers, les Terre-Neuvas partagent leur temps entre pêche et activités de transformation du poisson. 
War vor, e bourzh ar bigi dre lien, ez ae amzer ar baotred o pesketa hag o treuzfurmiñ ar pesked.
Il n’y a de véritable repos que lors des "marées de paradis", quand les conditions ne permettent pas de sortir les doris.  
Ne veze un tamm diskuizh bennak nemet pa ne oad ket evit lakaat an dorisoù da vont er-maez abalamour d’an amzer.
Les deux vrais repas du midi et du soir sont les seules coupures : les pêcheurs mangent à leur faim, malgré une nourriture peu variée. 
Ne oa nemet an daou bred gwirion, lein ha koan, da vont d’ober troc’hoù en devezh labour : ar besketaerien a zebre o gwalc’h goude na oa ket liesseurt ar geusteurenn.
Après une journée de pêche, les hommes exténués se couchent parfois dans leurs "cabanes" tout habillés, "pelles et bottes" comme ils disent. 
A-wechoù ez ae ar baotred, erru faezh war-lerc’h o devezh pesketa, da gousket d’o fled en o dilhad labour, "botoù hag all" evel ma lavarent.
La campagne peut être longue : sept à neuf mois sans voir la terre. 
Pell e c’halle ar c’houlzadoù pesketa padout : etre seizh ha nav miz hep mont war an douar.
La promiscuité règne : une trentaine d’hommes répartis entre le poste avant et la chambre arrière, réservée aux plus anciens et au mousse qui est souvent le souffre-douleur de l’équipage.
Enk e oa al lec’hioù : un tregont den bennak a veze etre an tilher a-raok hag ar gambr a-dreñv dalc’het a-ratozh evit ar re goshañ hag ar mous a veze alies evel ur pilgos  gant an akipaj a-bezh.
La qualité de la pêche et la météo conditionnent l’ambiance à bord et peuvent engendrer cafard et mauvaise humeur. 
Diouzh ar pezh a veze pesketaet ha diouzh an amzer a rae e c’halle imor an dud er bourzh bezañ fall pe troet d’ar soñjoù du.
L’hygiène a longtemps été absente. 
E-pad pell ne voe ket kaoz eus yec’hedouriezh.
La "mode du banc" consiste à négliger toute propreté, d’autant que l’eau est strictement rationnée. 
"""Giz ar bankoù"" a dalveze pas bezañ nec’het gant an naeteri, seul aesoc’h a se pa oa tailhet an dour eno en un doare strizh. "
La sécurité et le confort ne s’améliorent qu’avec l’apparition des chalutiers classiques, mais les cadences de travail deviennent celles de l’usine.
Ne voe gwellaet ar surentez hag an aezamant nemet pa voed krog d’ober gant ar chaluterioù klasel ; war un dro avat e rankas an dud labourat dillo evel en ul labouradeg.
Retour et non-retour.
Distreiñ ha pas distreiñ.
Après des mois d’absence, le retour attendu engendre une angoisse, celle du non-retour de l’être aimé, la possibilité d’une absence définitive. 
War-lerc’h mizvezhioù a ziouer e vezed o c’hortoz an distro. Da-heul ar mareoù gortoz-se avat e veze aon na zeufe ket an dud karet war o c’hiz hag e vefe diouer anezho da viken.
Naufrages et disparitions.
Peñseoù ha tud kollet.
Les naufrages ne sont pas rares, sur la route des bancs ou pendant la pêche dans les eaux de Terre-Neuve où les conditions climatiques sont particulièrement rudes. 
Ne oa ket ral ober peñse war hent ar bankeier pe pa vezed o pesketa e doureier an Douar-Nevez, lec’h m’eo rust an amzer ken ez eo.
Chaque port morutier garde en mémoire les noms de bateaux qui ont ainsi naufragé. 
E pep porzh-morueta e vez dalc’het soñj eus anvioù ar bigi o doa graet peñse e-giz-se.
Mais le bateau peut aussi s’être perdu « corps et biens » sans témoins aucuns. 
Met a-wechoù ivez e tichañs d’ar bigi bezañ kollet « korf hag all » hep test ebet.
Le brick Sainte Anne est parti de Granville pour la destination à la pêche à la morue le 17 mars, et depuis cette époque, on est sans nouvelle du navire et des hommes qui constituaient l’équipage. 
D’ar 17 a viz Meurzh e oa aet ar brig Saint-Anne kuit eus Granville da vorueta, hag abaoe n’eus bet keloù ebet eus al lestr nag eus ar baotred a yae d’ober an akipaj.
Il y a lieu de penser que le navire s’est perdu corps et biens. 
Peadra zo da soñjal eo bet kollet al lestr korf hag all.
Laconisme du rapport du commissaire à l’Inscription maritime, qui conclut, par défaut, le 30 décembre 1872, après neuf mois de silence, à la disparition de tout un équipage.
Setu e berr gomzoù danevell ar c’homiser e roll ar morlu hag a embanne evit klozañ d’an 30 a viz Kerzu 1872, pa n’ouzer ket ouzhpenn, ha goude nav miz hep keloù ebet, e oa aet un akipaj a-bezh da goll.
Le cas des marins tombés de la mâture dans les flots ou morts à la côte, pour lesquels un acte de décès du capitaine entérine une mort, ne laisse guère de doutes. 
Ne oa mar ebet evit ar pezh a selle ouzh ar vartoloded kouezhet er mor diwar ar gwernioù pe marvet war an aod. Savet e veze un akta marvidigezh gant ar c’habiten evit lakaat ar marv da vezañ ofisiel.
Mais de nombreux procès-verbaux de disparition font état de ces hommes qui, embarqués sur les chaloupes ou les doris, ne sont tout simplement pas revenus à bord. 
E-barzh ur bern danevelloù evit rentañ kont e oa bet kollet tud avat e veze kaoz eus martoloded aet e bourzh chaloudoù pe dorisoù ha ne oant ket distroet war ar vag, tra ken.
Les faits sont simples et accablants, mais peuvent laisser place à une interrogation : était parti du bord la veille à trois heures du soir dans la chaloupe de tribord pour élonger les lignes, qu’il n’avait pas rallié le bord le soir et qu’en raison du mauvais temps qu’il a fait la nuit précédente, il n’est pas douteux qu’il ne se soit noyé.  
Eeun ha kriz e oa an traoù, met gallout a raed chom en entremar. En derc’hent, da deir eur d’enderv, en doa kuitaet ar bourzh er chaloud stribourzh evit astenn al linennoù, ne oa ket distro er bourzh da noz hag abalamour d’an amzer fall a oa en nozvezh a-raok, n’eus mar ebet e vefe beuzet.
Si l’espoir peut parfois prolonger l’attente au-delà de la disparition, le souvenir des morts se perpétue. 
Tra ma c’halle an esperañs ober d’an dud gortoz c’hoazh ar re a oa bet kollet, e talc’hed da gaout eñvor eus ar re varv.
Beaucoup de paroisses du littoral comme Pléneuf, Erquy ou Ploubazlanec réservent dans l'enclos de la chapelle ou du cimetière, un coin aux hommes péris en mer, un mur des disparus. 
E kalzik parrezioù eus an arvor evel Pleneg, Erge-ar-Mor pe Plaeraneg e kaver, e kloz ar chapel pe er vered, ur c’horn gouestlet d’ar baotred marvet er mor, ur voger ar re aet da goll.
Ces sépultures symboliques sont des plaques épigraphiques de formes variées, renfermant dédicaces et couronnes. 
Plakennoù enskrivadurioù a bep seurt stummoù a ya d’ober ar bezioù arouezel-se, enno dedioù ha kurunennoù.
À la fin du 15e siècle, la découverte de l’Amérique du Nord offre aux Européens des perspectives nouvelles. 
Pa voe dizoloet Norzhamerika e fin ar 15vet kantved e tigoras ur bed nevez dirak tud Europa.
Les pêcheurs anglais, basques, bretons, normands et portugais découvrent l’extraordinaire richesse des eaux de l’Atlantique Nord. 
Ar besketaerien eus Bro-Saoz, Euskadi, Breizh, Normandi ha Portugal a reas anaoudegezh gant Norzh ar Meurvor Atlantel, puilh ar pesked ennañ ken e oant.
Golfe du Saint-Laurent, Terre-Neuve, Labrador, contrées inconnues jusqu’alors, deviennent les territoires d’une pêche miraculeuse : celle de la morue.
Dont a reas Pleg-mor ar stêr Sant-Laorañs, an Douar-Nevez, al Labrador, a dianav betek neuze, da vezañ broioù ur pesketaerezh burzhudus : hini ar morued.
Entre la fin du Moyen Âge et le 20e siècle, la morue devient indispensable dans l’alimentation des populations de l’Europe de l’Ouest. 
Etre fin ar Grennamzer hag an 20vet kantved e teuas ar moru da vezañ ur meuz diazez evit tud Kornôg Europa.
C’est une véritable manne économique pour la Normandie et la Bretagne. 
Ur misi e oa da vat evit an ekonomiezh e Normandi hag e Breizh.
Chaque année, des milliers d’hommes partent à l’autre bout de l’Atlantique, pendant de longs mois, dans un seul but : pêcher.
Bep bloaz ec’h ae miliadoù a baotred en tu all eus ar Mor Atlantel, e-pad mizvezhioù hir, evit ober un dra hepken : pesketa.
La fin de la pêche à Terre-neuve.
Echu ar pesketaerezh en douar-nevez.
Les cales quasi-vides après une campagne de trois mois dans l’est de Terre-Neuve, le chalutier-usine Victor Pleven rentre à Saint-Malo. 
Distro e oa ar chaluter greantel Victor Pleven da Sant-Maloù, kazi goullo e strad war-lerc’h ur c’houlzad pesketa tri miz-pad er reter d’an Douar-Nevez.
Cinq cents ans d’histoire de la grande pêche se terminent en eau de boudin, dira Daniel Ebran, son capitaine. 
Pemp-kant vloaz istor gant ar vicher vras aet e gwelien, eme Daniel Ebran, ar c’habiten.
1992 : un moratoire international.
1992 : ur goursez etrebroadel.
Résultat d’une situation politique, économique et environnementale trop fragile, le moratoire international décidé par le tribunal arbitral de New York en juin 1992 met un terme aux armements morutiers français encore en activité : pour Fécamp, Bordeaux, Saint-Malo, mais aussi Saint-Pierre-et-Miquelon, c’est la fin d’une activité multiséculaire. 
Abalamour ma oa re vresk stad an traoù evit a selle ouzh ar politikerezh, an ekonomiezh hag an endro, e voe divizet gant lez-varn tredeog New York, e miz Mezheven 1992, lakaat ur goursez etrebroadel ; diwar se e voe paouezet da vat gant ar paramanterezhioù morueta a oa o vont en-dro c’hoazh e Frañs : evit Fécamp, Bourdel, Sant-Maloù hag ivez Sant-Pêr-ha-Mikelon e voe echu gant ur vicher hag a oa padet meur a gant vloaz.
Il faut oublier la morue.
Ret eo ankouaat ar morued.
Depuis vingt ans, le moratoire est reconduit car les ressources halieutiques de Terre-Neuve ne se reconstituent pas. 
Abaoe ugent vloaz e vez ampellaet ar goursez abalamour n’eo ket adsavet niver ar morued e bankoù an Douar-Nevez.
L’écosystème a été fortement perturbé par les conditions climatiques, des variations importantes de température et l’oxygénation des eaux. 
Digempouezet kalz eo bet an ekoreizhiad gant an hin, ar c’hemmoù bras a-fet gwrez ha feur an oksigen o kreskiñ en doureier.
Les ressources alimentaires des morues ont aussi été mises à mal. 
Gwallgaset eo bet danvez bevañs ar morued ivez.
Grands prédateurs, les phoques, dont la population a décuplé, grèvent les chances d’un retour du poisson sur les côtes canadiennes.
Lieskementet eo niver ar reuniged, a zo preizherien bras anezho, gant se e vo diaes d’ar pesked distreiñ da vat war aodoù Kanada.
Pourtant, des signes d’espoir apparaissent : le cabillaud est de retour en Atlantique Nord-Est depuis 2008 et les quotas repartent à la hausse en mer de Norvège, Barents et Spitzberg. 
Daoust da se e c’haller spurmantiñ peadra d’esperout un tamm : distro eo ar morued e Biz ar Meurvor Atlantel abaoe 2008 ha kresket eo ar c’hotaioù en-dro e Mor Norvegia, e Mor Barents hag en-dro da Spitzberg.
Sur l’Atlantique Nord-Ouest, deux populations de morues, celles de la côte sud de Terre-Neuve et du Bonnet Flamand, se sont rétablies à des niveaux permettant leur exploitation, mais avec mesure.
E Gwalarn ar Meurvor Atlantel ez eus deuet en-dro div boblad morued, unan er su d’an Douar-Nevez, eben er Flemish Cap, d’ul live dereat evit pesketa, gant ma vefe graet en un doare poellek avat.
L’évolution de la pêche. 
Emdroadur ar pesketa.
L’évolution des techniques détermine les conditions du travail en mer. 
Da-heul an teknikoù ec’h emdro an aozioù labour war vor.
Au fil des siècles, les prises s’améliorent, la pêche se transforme en univers ouvrier. 
A-hed ar c’hantvedoù e voe tapet muioc’h-mui a besked hag ez eas bed ar besketaerien d’ur bed labourerien.
De la pêche à la ligne au chalutage arrière
Eus micher al linenn d’ar rouedoù-stlej.
Durant trois siècles, on pêche la morue à la ligne, du bord de navires comprenant une trentaine d'hommes. 
E-doug tri-c’hant vloaz e veze pesketaet ar morued gant linennoù diwar vourzh ar bigi enno un tregont den bennak.
Puis, à la fin du 18e siècle, les pêcheurs quittent le navire à bord de chaloupes pour poser et relever des lignes dormantes. 
Goude-se, e fin an 18vet kantved, e krogas ar besketaerien da vont e-maez ar bigi gant chaloudoù evit lakaat ha sevel bac’hoù-higennañ.
Le doris, introduit à la fin du 19e siècle, entraîne une véritable mutation du métier : embarcation plus légère, il permet une manœuvre plus aisée avec seulement deux hommes d'équipage pour des prises toujours plus importantes. 
Gant an dorisoù, a voe implijet adalek fin an 19vet kantved, e cheñchas ar vicher da vat : barkoù skañvoc’h e oant, gant se e c’hallent bezañ embreget aesoc’h gant daou zen hepken hag a oa gouest da dapout muioc’h a besked c’hoazh.
Répartis selon les "aires de vent", les équipages de doris reviennent ensuite décharger leurs prises sur le pont avant de travailler le poisson. 
En em strewiñ a rae an dorisoù tu pe du diouzh ar roudoù-avel, goude-se e teue pep akipaj war e giz da ziskargañ war ar pont ar pesked en doa tapet, a-raok prientiñ anezho.
Au tournant du 20e siècle, les techniques de pêche évoluent.
E deroù an 20vet kantved ez eas an teknikoù pesketa war-raok.
L’utilisation du chalut sur des navires motorisés augmente la productivité : relevé latéralement, le filet du chalutier classique est déchargé sur le pont, en plusieurs palanquées. 
Gant ar rouedoù-stlej taolet diwar bigi dre dan e voe pesketaet muioc’h : en ur chaluter mod klasel e veze savet ar rouedoù dre ar c’hostez evit bezañ diskarget war ar pont en ur ober meur a balankad.
Le rendement moyen est alors équivalent au double de celui d’un voilier. 
Da neuze e veze tapet div wech muioc’h eget gant ur vag dre lien.
Il sera multiplié avec l’apparition des chalutiers pêche arrière assurant aussi une mise à l’eau plus rapide et une sécurité accrue. 
Lieskementet e voe an dalc’hoù gant ar chaluterioù da besketa dre an tu a-dreñv, a c’haller ganto ivez teuler ar rouedoù buanoc’h er mor ha gwellaat ar surentez.
Vers la fin des années soixante, les chalutiers sont équipés de nouveaux moyens électroniques, notamment pour la détection du poisson. 
War-dro fin ar bloavezhioù tri-ugent e voe staliet binvioù elektronek nevez e bourzh ar chaluterioù, evit diskoachañ ar pesked dreist-holl.
C’est aussi l’apparition des trois-huit à bord.
Er mareoù-se ivez e voed krog da labourat diouzh an tri-eizh.
Jusqu’à la fin de la grande pêche française en 1992, les derniers Terre-Neuvas embarquent sur ces navires ultra-mécanisés, dans un univers désormais bien éloigné de celui des débuts de la grande pêche.
Betek fin ar morueta e Frañs e 1992 e labouras diwezhañ paotred an Douar-Nevez e bourzh listri mekanikaet ken-ha-ken, en un endro hag a oa disheñvel-mik eta diouzh hini deroù ar vicher vras.
La découverte des « Terres Neuves »
Ergerzhet an « Douaroù Nevez ».
Dès l’an mille, des Scandinaves appelés Norois ou Vikings se fixent en Islande et au Groenland et séjournent régulièrement au nord de Terre-Neuve. 
Adalek ar bloavezh mil en em stalias Skandinaviz, a veze graet Vikinged anezho, en Island hag e Greunland. Mont a raent ingal betek norzh an Douar-Nevez.
Après les sagas islandaises d’Erik Le Rouge au 13e siècle, ce sont les Anglais qui semblent donner les premiers témoignages de voyages vers cet "Extrême-Occident".
War-lerc’h ar sagaoù islandat diwar-benn Erik ar Ruz en 13vet kantved, eo gant ar Saozon, war a seblant, e kaver an testenioù kentañ eus beajoù betek ar « C’hornôg pellañ ».
Giovanni Caboto part en 1497 du port de Bristol vers la Newe Found Land et croit atteindre la Chine. 
E 1497 e loc’has Giovanni Caboto eus porzh Bristol da skeiñ war-zu an Newe Found Land ha kavout a reas dezhañ e oa en em gavet e Sina.
En 1499, le Portugais João Fernandes, petit propriétaire terrien des Açores ou Labrador, désigne sous le nom de Labrador la côte explorée. 
E 1499 e voe ergerzhet an aodoù-se gant ar Portugalad João Fernandes, lesanvet Lavrador, « labourer-douar », abalamour m’en doa douaroù en Azorez. Diwar se e voe anvet ar vro Labrador.
Les Portugais Gaspar et Miguel Corte Real, fils du gouverneur des Açores, poursuivent l’exploration au début du 16e siècle.
Kendelc’her a reas ar Bortugaliz Gaspar ha Miguel Corte Real, mibien da gouarnour an Azorez, da ergerzhet ar vro-se e penn kentañ ar 16vet kantved.
La toponymie atteste de la présence des pêcheurs portugais qui fréquentent ces parages poissonneux et qui attirent des Basques, des Bretons et des Normands. 
Dre an anvioù-lec’h e weler e veze darempredet an doureier-se, stank ar pesked enno, gant pesketaerien eus Portugal. Bez’ e oa ivez Euskariz, Bretoned ha Normaned.
François 1er ordonne aussi de nouveaux voyages d’exploration. 
Frañsez 1añ a lakaas ivez moraerien da ergerzhet ar vro.
De nouvelles terres pour la France.
Douaroù nevez evit Frañs.
Dans le second quart du 16e siècle, Giovanni et Girolamo da Verrazzano longent la côte atlantique du nord de l’Amérique qu’il nomme Nova Gallia ou Nova Francia. 
En eil kard ar 16vet kantved e veajas Giovanni ha Girolamo da Verrazzano war ar Mor Atlantel, a-hed aodoù Amerika an Norzh a voe graet Nova Gallia pe Nova Francia anezho ganto.
C’est le Malouin Jacques Cartier qui révèle l’insularité de Terre-Neuve : ses récits imposent la toponymie encore en usage sur les rives du Saint-Laurent, dont la dénomination de Canada. 
Gant Jakez Karter, eus Sant-Maloù, e voe gwelet e oa un enezenn eus an Douar-Nevez : en e skridoù e kaver evit ar wech kentañ an anvioù-lec’h a vez implijet hiziv an deiz c’hoazh evit ribloù ar Sant-Laorañs, evel an anv Kanada.
Samuel Champlain achève dans le premier tiers du 17e siècle l’exploration de la vaste contrée où la France réussit à s’implanter. 
E-kerzh trederenn gentañ ar 17vet kantved eo Samuel Champlain a echuas ergerzhet an tolead bras ma teuas Bro-Frañs a-benn d’en em staliañ.
La cartographie est désormais mise au point ainsi que la localisation précise des bancs de poissons.
Diwar neuze e voe diazezet ar c’hartennoù hag anavezet en un doare resis al lec’hioù darempredet gant ar bankadoù pesked.
Gadus morhua, morue, cabillaud.
Gadus morhua, moru.
Ce poisson est communément appelé "morue de l’Atlantique" ou "morue commune". 
Graet e vez moru eus meur a seurt pesked eus familh ar Gadidae.
Dès lors qu’il est préparé – salé, séché –, il devient morue.
Debret e vez dindan meur a stumm : moru fresk, moru glas pe sall, moru sec’h.
Une ressource pour l’Europe chrétienne.
Ur meuz talvoudus evit kristenien Europa.
À l’instar du hareng, la morue s’est imposée comme un produit alimentaire majeur des Européens depuis la fin du Moyen Âge. 
Evel an harinked e oa deuet ar morued da vezañ ur seurt boued eus ar re bouezusañ evit Europiz abaoe fin ar Grennamzer.
Les qualités et l’abondance de ce poisson ont permis de nourrir les populations chrétiennes auxquelles le calendrier imposait cent vingt jours maigres chaque année.
Gant ar pesked-se a veze kavet stank ha perzhioù mat ganto, e voe gallet magañ ar gristenien a ranke ober vijil 120 devezh ar bloaz hervez al lid katolik.
Substitut de la viande, sa consommation se développe réellement en Europe méridionale et continentale après la découverte et l’exploitation des eaux poissonneuses de Terre-Neuve au 15e siècle.
Gallout a raed neuze debriñ morued e-plas kig en deizioù-se. En em lakaat a reas an dud e su hag e diabarzh Europa d’en ober da vat adal ar 15vet kantved, pa voed krog da besketa e doureier nevez-anavezet an Douar-Nevez, stank ar pesked enno.
Un poisson d’eau froide vorace.
Pesked lontek hag a vev en dour yen.
La morue possède trois nageoires dorsales, deux nageoires anales situées derrière un ventre blanchâtre ainsi qu’un long barbillon sur la mâchoire inférieure. 
Teir angell gein, div angell vegel a-dreñv o c’hof arwenn hag ur vourrenn hir ouzh o javed dindan o deus ar morued.
Les spécimens moyens adultes pèsent de 2 à 3 kg et mesurent de 50 à 70 cm. 
Etre 2 ha 3 kg a bouez hag etre 50 ha 70 cm a vent, well-wazh, eo ar re deuet d’o oad.
Les plus gros dépassent 1,50 m pour 60 kg.
Ouzhpenn 1,50 m ha 60 kg eo ar re vrasañ anezho.
Elle dispose d’un estomac volumineux à la capacité de digestion rapide. 
Gouest eo o mell stomok da goazhañ ar boued buan.
Alevin, la morue se nourrit de zooplancton et de petits crustacés. 
Pa vezont munus c’hoazh e tebront zooplankton ha kresteneged bihan.
Adulte, elles consomment essentiellement des poissons tels que le capelan, le hareng, le lançon, la plie, le jeune flétan du Groenland, les crabes, les crevettes.
Ur wech deuet bras e tebront dreist-holl pesked evel kaplañs, harinked, talareged, plaised, fletaned yaouank eus Greunland, kranked, chevr.
La morue est un poisson très fécond. 
Gouennañ e-leizh a ra ar morued.
Elles se répartissent le long des côtes européennes, des côtes celtiques à la mer de Barents en passant par l’Islande. 
Emaint o vevañ a-hed aodoù Europa, eus an aodoù keltiek betek Mor Barents hag Island.
On les trouve également au Groenland, en Atlantique Nord-Ouest, le long des côtes américaines. 
Kavet e vezont ivez e Greunland, e Gwalarn ar Meurvor Atlantel, a-hed aodoù Amerika.
Elles fréquentent davantage les eaux riches en oxygène sur les bancs ou non loin des rivages. 
Bevañ a reont muioc’h en doureier stank an oksigen enno, war ar reuzeulennoù pe nepell diouzh an aodoù.
Suivant les saisons, elles évoluent jusqu’à 600 m de profondeur, mais on les trouve dès 30 m de profondeur. 
Diouzh ar mare eus ar bloaz e c’hallont bevañ betek 600 m donder, met kavet e vezont adalek 30 m donder.
Protéger et porter assistance.
Gwareziñ ha reiñ sikour.
Dès le 17e siècle, l’État se préoccupe de défendre les besoins de la pêche française à Terre-Neuve. 
Adalek ar 17vet kantved e krogas ar Stad d’ober evit mad ar pesketaerezh gant Bro-Frañs en Douar-Nevez.
D'abord destinées à la protection des navires et des intérêts des armateurs, ces missions développent, au début du 19e siècle, soins et assistance aux pêcheurs. 
Da gentañ e veze kaset ar morlu da wareziñ al listri hag interestoù ar baramantourien met adalek deroù an 19vet kantved e voe degaset ivez prederioù ha sikour d’ar besketaerien.
La Marine : une longue tradition de protection.
Ar Morlu : un hengoun gwareziñ a-gozh.
Depuis 1763 et la création de la station navale de Terre-Neuve, destinée à protéger les intérêts français sur le French Shore, la marine de guerre surveille et escorte les navires de pêche. 
Abaoe 1763, pa voe krouet savlec’h ar morlu en Douar-Nevez evit difenn interestoù Bro-Frañs er French Shore, e rae an arme-vor war-dro evezhiañ hag ambroug ar bigi pesketa.
Composé d'un ou plusieurs bâtiments, le "stationnaire des bancs" est aussi chargé de la vérification de l'application de la législation, des enquêtes sur les accidents. 
Ur vatimant "diloc’h" pe meur a hini a chome neuze war ar bankeier ; karget e oant ivez da ziwall ma vefe doujet d’al lezennoù ha d’ober an enklaskoù pa veze gwallzarvoudoù.
Sa mission d'assistance médicale, apparue avec les chirurgiens de la Marine royale sous Louis XIV, se développe, mais aussi
Roet e voe muioc’h-mui a bouez d’ar gefridi a selle ouzh ar skoazell vezegiezh, a voe kroget ganti da vare Loeiz XIV pa oa bet krouet ar vicher surjian en Arme-vor ar Roue.
On commence également à s'occuper de la desserte du courrier, l’arrivée d'informations générales et toute mesure d'urgence.
Kroget e voe ivez d’ober war-dro degas al lizheroù hag ar c’heleier dre vras, ha merañ an traoù pa veze ezhommoù mallus.
À la fin du 19e siècle, cette mission avant tout militaire, dotée de moyens insuffisants, ne permet pas de couvrir les besoins : d'autres prendront le relais.
E fin an 19vet kantved ne oa ket an arme-vor evit kas ar gefridi-se da benn ken abalamour ma oa re verr an arc’hant ganti ; dont a reas aozadurioù all d’ober war-dro en he flas.
Philanthropie et œuvres de mer : une assistance matérielle et morale.
Dengarouriezh hag oberoù a vor : ur skoazell a-fet danvez ha spered.
En 1891, l'encyclique De Rerum Novarum pose les bases d'une nouvelle idéologie : le catholicisme social.  
E 1891 e voe roet lañs d’un ideologiezh nevez gant al lizher-meur De Rerum Novarum : ar gatoligiezh sokial.
En 1894 est créée la Société des œuvres de mer avec le journal La Croix des Marins. 
E 1894 e voe savet Kevredad an oberoù a vor asambles gant ar gazetenn La Croix des Marins.
Avec le lancement de navires-hôpitaux, cette œuvre privée apporte aux pêcheurs les secours matériels, médicaux, religieux. 
Gant ar bigi-ospitalioù paramantet gantañ e tegase ar c’hevredad prevez-se sikourioù danvezel, mezegel ha relijiel d’ar besketaerien.
Dans sa maison de famille de Saint-Pierre-et-Miquelon, elle reçoit plus de 40 000 entrées en une seule campagne. 
En e di degemer e Sant-Pêr-ha-Mikelon e roe bod da 40 000 a dud e-kerzh ur c’houlzad pesketa.
Marqué par la figure emblématique du Père Yvon, ce mouvement témoigne aussi des efforts de sensibilisation de l'opinion publique au sort des Terre-Neuvas.
Gwelet a reer gant al luskad-se, merket gant an Tad Yvon a voe evel un arouez anezhañ, penaos e voe klasket reiñ d’an dud d’anaout pegen kalet e oa planedenn paotred an Douar-Nevez.
Quand la campagne de pêche s'achève, que les cales sont pleines, une nouvelle course s'engage : celle de la commercialisation. 
Pa veze echu ar c’houlzad pesketa ha karget stradoù ar bigi, e kroge an dud gant un embregadenn all : gwerzhañ.
Le circuit de vente de la morue est rarement direct vers le port d'armement : il est autant lié au produit lui-même qu'aux possibilités de fret en retour. 
Ral a wech e tremene an hentadoù kenwerzh war-eeun dre ar porzh paramantiñ : kement-se a veze diouzh ar seurtoù morued a veze produet ha diouzh ar fred a c’halled degas pa zistroed d’ar porzh.
La morue sèche : un produit du Sud.
Ar moru sec’h : ur produ eus ar C’hreisteiz.
En cinq siècles, le marché de la morue "française" se sera déployé de la France du nord de la Loire à celle du sud, de la Provence à l'Aquitaine, des Antilles jusqu’à l’Europe méridionale. 
En ur ober pemp-kant vloaz e oa en em ledet marc’had ar morued "gall" eus Frañs en norzh d’al Liger betek ar su, etre Provañs hag Akitania, eus an Antilhez betek Europa ar Su.
La production de morue sèche, aux qualités de conservation supérieures, favorise la conquête des marchés méridionaux. 
Gant ar moru sec’h, a veze miret gwelloc’h, e voe aesoc’h en em silañ e-barzh ar marc’hadoù e broioù ar su.
Deux circuits "triangulaires" se développent : l'un vers la côte Atlantique, l'autre, plus important, vers les ports de la Méditerranée. 
Dont a reas daou hentad kenwerzh "tric’horn" a zeuas war wel : unan troet war-zu aodoù ar Mor Atlantel, egile, brasoc’h, war-zu porzhioù ar Mor Kreizdouar.
Marseille en reste longtemps la plaque tournante. Privilégié par les Malouins et les Granvillais, ce circuit permet d'optimiser son trajet retour avec savons, huiles, vins, fruits secs et sel bien sûr. 
E-pad pell e voe Marsilha e-kreiz an hentad kenwerzh-se a veze kavet gwell gant marc’hadourien Sant-Maloù ha re Granville. Dre eno e c’hallent tennañ ar muiañ a c’hounid eus an treug distreiñ pa zegasent ganto soavon, eoul, gwin, frouezh sec’h ha holen evel-just.
La morue verte, quant à elle, est associée aux habitudes alimentaires du nord de la Loire, notamment au marché parisien. 
Evit ar moru glas, kustumiñ a raed debriñ ar seurt-se en norzh d’al Liger, dreist-holl e Pariz.
Ce dernier est toutefois, jusqu'en 1739, quasi fermé aux Bretons dont le déchargement via les ports normands est soumis à une taxation prohibitive. 
Betek 1739 avat ne oa ket digor ar marc’had eno d’ar Vretoned koulz lavaret, abalamour d’an taosoù re uhel kalz o doa da baeañ evit diskargañ o danvez dre borzhioù Normandi.
Pour la période contemporaine, avec la généralisation de la pêche errante, l’armement colonial à Saint-Pierre-et-Miquelon permet de traiter une grande part de la production. 
Er mareoù tostoc’h ouzhimp, pa veze pesketaet gant an holl en doare baleant, e c’halle ar baramantourien staliet e Sant-Pêr-ha-Mikelon ober war-dro ul lodenn vras eus ar pezh a veze produet.
Des sècheries industrielles se développent dans tous les grands ports de déchargement : Bordeaux et Bègles, son faubourg sur la Garonne, traiteront jusqu'à 70% des morues déchargées en France.
Savet e voe labouradegoù da sec’hañ ar morued en holl borzhioù bras lec’h ma veze diskarget ar pesked : e Bourdel hag e Bègles, ur vannlev dezhi war ribl ar Garona, e voe treuzfurmet betek 70% eus ar morued diskarget e Frañs.
Les pêcheurs de morue ont suivi bien des voies pour trouver les viviers les plus abondants. 
Kemeret ez eus bet meur a hent gant ar besketaerien morued abalamour da gavout ar bankadoù pesked stankañ.
L’Atlantique Nord est un endroit privilégié avec des fonds peu profonds et une eau froide, facteurs propices à la présence des morues.
Ul lec’h eus ar gwellañ e oa Norzh ar Meurvor Atlantel gant e sontoù uhel hag e zoureier yen, ar pezh a blij d’ar morued.
Les pêcheurs diversifient leurs destinations, d’abord vers les eaux islandaises qui sont fréquentées de longue date par les marins de Dunkerque.
Klask a rae ar besketaerien mont da besketa da lec’hioù disheñvel, da gentañ d’an doureier er-maez da Island a veze darempredet pell a oa gant martoloded Dukark.
Une partie de la flotte de Bretagne Nord et de Normandie, de Fécamp à Saint-Malo en passant par Granville, s’y rend régulièrement dès le milieu du 19e siècle. 
Adalek kreiz an 19vet kantved e veze kavet ingal en Island ul lodenn eus bigi Norzh Breizh ha Normandi, eus Fécamp da Sant-Maloù en ur dremen dre Granville.
À la fin de ce même siècle, les ports de la baie de Saint-Brieuc n’arment plus que pour cette destination. 
E fin ar c’hantved-se ez ae di an holl vigi paramantet er porzhioù eus bae Sant-Brieg.
Paimpol, avec son Pardon des Islandais en devient le port emblématique.
Dont a reas Pempoull, gant Pardon Paotred an Island, da vezañ ar porzh pennañ.
Du Groenland au Spitzberg.
Eus Greunland da Spitzberg.
Au 20e siècle, les eaux du Grand Nord s’ouvrent aux pêcheurs. 
E-kerzh an 20vet kantved e voe digoret morioù ar Gournorzh d’ar besketaerien.
Avec les progrès de l’océanographie et les études menées par l’Institut des pêches, les campagnes se déroulent aussi au large des côtes du Groenland dès 1929. 
Da-heul araokadennoù ar voroniezh hag ar studiadennoù kaset da benn gant Ensavadur ar pesketaerezh e voed krog d’ober koulzadoù pesketa er-maez da aodoù Greunland adalek 1929.
Avant la Seconde Guerre mondiale, les pêcheurs poursuivent leurs explorations avec leurs chaluts encore plus au nord, vers la mer de Barents, la mer de Norvège, jusqu’au Spitzberg.
A-raok an Eil Brezel-bed e talc’has ar besketaerien da vont muioc’h-mui war-zu an norzh gant o rouedoù-stlej, etrezek mor Barents, mor Norvegia, betek Spitzberg.
Malgré la relative abondance de la morue dans ces eaux lointaines, seules la connaissance contemporaine et la puissance des navires modernes peuvent garantir le succès d’une campagne. 
Daoust ma veze kavet morued stank a-walc’h er morioù pell-se ne c’halle ur c’houlzad pesketa ober berzh nemet gant ar ouiziegezh a zo hiziv an deiz ha galloudegezh al listri a vremañ.
Et encore ! Face à la raréfaction de la ressource, l’Islande puis le Canada défendront leurs droits, réduisant l’accès de leurs eaux territoriales ou l’interdisant même complètement dans la deuxième moitié du 20e siècle.
Ha c’hoazh ! Abalamour ma ’z eas niver ar morued war zigreskiñ kalz e tivizas Island ha Kanada goude-se difenn o gwirioù, gant se e lakajont strishaat an droed da besketa en o doureier gouvene, betek berzañ ar morueta penn-da-benn en eil lodenn an 20vet kantved.
Goélette, flûte, trois-mâts barque, brick, brigantin, pinasse, chalutier vapeur ou diesel.
Goueletenn, flutenn, teirgwern bark, brig, brigantenn, pinasenn, chaluter dre dan pe diesel.
Tous ces bateaux ont été, un temps, armés pour la pêche à Terre-Neuve. 
An holl seurtoù bigi-se zo bet paramantet, en ur mare bennak, evit mont da besketa d’an Douar-Nevez.
Mais la condition de cet armement reste la capacité à ramener du poisson. 
Ne oa eus ar bigi-se avat nemet gant ma c’hallfent degas pesked ganto war o c’hiz.
Aux 16e et 17e siècles, l’armement à Terre-Neuve n’a pas de navires dédiés. 
Er 16vet ha 17vet kantved ne veze ket savet bigi a-ratozh evit mont d’an Douar-Nevez.
Coques et gréements sont les mêmes que pour les navires de guerre ou de commerce ; la plupart sont d’ailleurs armés de canons, les rencontres hostiles étant toujours possibles. 
Heñvel e oa ar c’houc’hoù hag ar paramantoù ouzh re al listri-brezel pe al listri-kenwerzh ; dav gouzout e veze kanolioù e bourzh an darn vrasañ anezho, e ken kaz e vefent en em gavet tal-ha-tal gant enebourien.
La goélette franche, apparue au 18e siècle, devient le voilier de prédilection malgré une faible capacité de charge.
Dont a reas ar goueletennoù reizh, a voe krouet en 18vet kantved, da vezañ ar seurt bigi implijet ar muiañ daoust ma ne c’halled ket lakaat ur garg re uhel enno.
Dès la fin du 18e siècle, l’évolution du tonnage suit celle des engins de pêche : plus les hommes pêchent, plus les navires grandissent. 
Adalek fin an 18vet kantved ez eas ment ar bigi da-heul emdroadur an ostilhoù evit pesketa : seul mui e vez tapet, seul vrasoc’h al listri.
Le trois-mâts goélette de la fin du 19e siècle peut être considéré comme le premier modèle de bâtiment terre-neuvier spécialisé pour la grande pêche à Terre-Neuve. 
Gallout a reer sellet ar goueletennoù teir gwern dezho, eus fin an 19vet kantved, evel ar batimantoù kentañ savet a-ratozh-kaer evit ar vicher vras en Douar-Nevez.
Son gréement mixte facilite les manœuvres et s’adapte très bien aux conditions de route. 
Gant o gouelioù kornek ha karrez e vezent aesoc’h da embreger ha gallout a raed ganto en em ober diouzh doareoù an amzer ha re ar mor.
Sur les chalutiers classiques du 20e siècle, au pont très dégagé, tout l’équipage est à l’œuvre lorsque la morue est ramenée à bord. 
War ar chaluterioù o font distrob a gustumed kaout en 20vet kantved, e veze an akipajoù a-bezh gant o labour pa veze degaset ar morued er bourzh.
Si les premiers sont de petite taille avec des cales encombrées par une machine imposante et le charbon nécessaire à leur propulsion, très rapidement, ils permettent de charger deux fois plus de morues que les voiliers.
Bihan e oa ar chaluterioù kentañ, enno pezhioù kaoterioù hag ur gargad c’hlaou evit gallout mont en-dro hag a yae kalz a blas ganto er strad, hogen buan a-walc’h e voe gallet sammañ div wech muioc’h a vorued enno eget er bigi dre lien.
Après la Seconde Guerre mondiale, leur taille augmente : les premiers chalutiers-usines sont lancés. 
War-lerc’h an Eil Brezel bed ez eas o ment war greskiñ : krog e voed da vat gant ar chaluterioù greantel.
Ils intègrent des espaces de vie plus confortables et des chaînes de travail pour automatiser certaines tâches et conditionner le poisson.
Enno e oa lec’hioù bevañ kletoc’h ha steudoù evit seveniñ labourioù zo en un doare emgefreek hag evit pakata ar pesked.
Loti, le fondateur du mythe.
Loti, diazezer ar vojenn.
Avant la parution de Pêcheur d’Islande de Pierre Loti, en 1886, la pêche morutière est bien connue de toutes les populations riveraines du littoral français et vraisemblablement aussi des populations plus éloignées des côtes. 
A-raok ma voe embannet Pêcheur d’Islande gant Pierre Loti, e 1886, e oa anavezet mat ar morueta gant an dud a oa o chom en arvor Frañs hag ivez, moarvat, gant ar re a oa un tamm pelloc’h en douaroù.
Pêcheur d’Islande de Pierre Loti, paru en 1886, a le statut d’un véritable best-seller qui contribue à populariser auprès du grand public les risques et la dureté du labeur de pêcheurs de morue.
Ur gwir vest-seller eo Pêcheur d’Islande gant Pierre Loti, deuet er-maez e 1886. Lakaet en deus an holl da c’houzout pegen risklus ha kalet e oa labour ar voruetaerien.
Le pêcheur, ce héros.
Ar pesketaer, un haroz.
Loti érige la figure du pêcheur en héros. 
Diskouezet e vez ar besketaerien evel harozed gant Loti.
L’auteur sublime littéralement le personnage central de son roman, le fils Gaos, dont le destin, énoncé dès les premières pages, est bien son union fatale avec la mer. 
Lakaat a ra tudenn bennañ e romant, ar mab Gaos, da vezañ un den dreist ar re all hag a zo tonket d’un unaniezh varvus gant ar mor, evel ma konter deomp er pajennoù kentañ.
À la manière d’une icône, ce marin incarne le matelot dans tout ce qu’il a de plus noble : l’ardeur à la tâche, le courage, l’endurance et le sens de l’honneur. 
Personelañ a ra ar pesketaer-se, re-bar d’un ikonenn, perzhioù uhelañ ar vartoloded : gred da labourat, nerzh-kalon, kaleter ha skiant an enor.
Pêcheur d’Islande met aussi en scène la femme du marin, idéalisée à l’extrême. 
Gant Pêcheur d’Islande e kaver ivez un daolenn eus gwragez ar vartoloded, kaeraet ken-ha-ken.
Au fil du récit, le personnage de Gaud Mevel évolue : jeune Bretonne amourachée du ténébreux matelot, elle devient ensuite la fiancée, l’épouse puis la veuve résignée et silencieuse.
A-hed an istor e weler personelezh God Mevel o cheñch : ar Vretonez yaouank, piket he c’halon gant ar martolod kevrinus, a yeas da zanvez-pried, da wreg hag evit echuiñ da intañvez gouzañvus ha dilavar.
Dans cette œuvre littéraire, Loti a probablement rédigé ses plus intéressantes descriptions de la mer, tour à tour calme et blafarde, rugissante et titanesque. 
Gant an oberenn lennegel-se en deus skrivet Loti, moarvat, e daolennoù dudiusañ eus ar mor, sioul ha dislivet, dirollet ha ramzel tro-ha-tro.
Par un lyrisme et un réalisme extraordinaires, le romancier-navigateur propose à ses lecteurs une immersion complète, oscillant entre fascination et épouvante.
Dre ur varzhoniezh hag ur realouriezh dreistordinal, e ra ar romantour-merdeer d’e lennerien splujañ en traoù da vat, etre saouzan ha spouron.
Du 16e siècle à la fin du 20e siècle, la pêche morutière sur les bancs et sur la côte de Terre-Neuve occupe chaque année 10 000 marins du littoral français. 
Eus ar 16vet betek fin an 20vet kantved e veze 10 000 martolod eus arvor Frañs o kemer perzh er morueta en Douar-Nevez, war ar bankeier ha war an aod.
Tu seras Terre-Neuvas.
Mont a ri da Baotr an Douar-Nevez.
Terre-Neuve est souvent une vocation pour ceux qui viennent des ports de la côte comme Cancale, Granville et Saint-Malo. 
Evit ar re a oa a orin eus porzhioù evel Kankaven, Granville ha Sant-Maloù, mont d’an Douar-Nevez a veze alies heñvel ouzh ur c’halvedigezh.